
Milyen stádiumban van? 


A termék értékesítése márciusban kezdődött. 
Jelenleg az olimpiai kvótát szerzett vitorlázók, 
egy Melges 32 és egy Swan 36 hajóosztályban 
versenyző csapat vásárolt ruhát. 


Eddig elért eredmények, az innováció 
várható társadalmi hasznossága 


Az egyedi fejlesztésű ruhák a professzionális vitor- 
lázás problémáira úgy adnak választ, hogy azok 

a technológiai és anyaginnováció ötvözésével 
fokozzák a sportolók teljesítményét. Az intelligens 
megoldások biztosítják a vitorlázók számára, hogy 
a fontos funkciók kényelmesen és biztonságosan 
váljanak elérhetővé. 


Referenciák, díjak, sajtó/médiamegjelenések 


Finance Yahoo - Worldclass innovation: Introducing 
the world s first smart sailing apparel by 8780 
Bless This Stuff - 878 Sailing Apparel 

Design Boom - 878 co. sailing apparel brand laun- 
ches globally offering sustainability + technology 
Nrgreport.hu - Mutatjuk a világ első okos vitorlás- 
ruháját: a gyártás során a fenntarthatóság és 

a vízvédelem is külön hangsúlyt kapott 

Figyelo.hu - Magyar innováció/a világ első okos 
vitorlásruhája 

Kreatív.hu - A világ első okos vitorlásruhája 
Magyarországon készül 

Világgazdaság (print) - Nemzetközi piacon a vitor- 
lásruha-márka 

Octogon.hu - Nobel-díjas csodaanyagból született 
a Red Dot-díjas magyar vitorlásruha 


A továbblépéshez szükséges 
Series A tőkebevonás 2021 augusztusában válik 


szükségessé. Ehhez hazai és nemzetközi befekte- 
tők kapcsolatát keresi a márka. 


Az innováció rövid leírása 


A 878 vitorlásruháiban a fenntarthatóság, a digi- 
tális megoldások és a gyártástechnológia találko- 
zik az anyaginnovációval. A hazai, egyedi fejlesz- 
tésű ruhák a professzionális vitorlázás kihívásaira 
adnak választ úgy, hogy fokozzák a sportolók 
teljesítményét. A ruházat a Nobel-díjas grafén 
anyagból készült, a digitális innováció pedig az 
ún. On-Board-Unit, ami a hajó navigációs rend- 
szeréhez csatlakoztatva küldi el a kabátban elhe- 
lyezett digitális kijelzőre az adatokat. 


anyagválasztás volt: termékeiket a jövő anyagá- 
ból, grafénből készítették el. A grafén ultrakönnyű, 
mégis különleges képességekkel bír, rugalmas, 
nyúlékony, tökéletesen vízálló és rendkívül erős. 
A szénszármazékokból készülő ,csodaanyag" 
egyik fő tulajdonsága, hogy automatikus a hőki- 
egyenlítése a szénmolekulák miatt, azaz 5 és 20 
fokon körülbelül ugyanolyan hőérzetet biztosít. 
Az anyag előállításáért fizikai Nobel-díjat kaptak 
az alkotók 2010-ben. A grafén nem mellesleg 
ultravékony, kiválóan vezeti az elektromosságot 
és a hőt, azonos anyagvastagság mellett szilárd- 
sága nagyobb, mint az acélé, mégis hajlékony, 
kopásálló. Mindemellett a ruhák a 3D-s testszken- 
nelésnekköszönhetően tökéletesen testreszab- 
hatóak, ami jelentősen hozzájárulhat a sportolói 
teljesítményhez. 

A digitális megoldás lényege az adatok biztosítá- 
sáról szól, digitális eszközök segítségével. Két rész- 
ből áll a termék: az egyik az On-Board-Unit - 878® 
fejlesztés -, amit a hajó navigációs rendszeréhez 





csatlakoztathatunk, a másik pedig a kabátban el- 
helyezett digitális kijelző, melyre az On-Board-Unit 
bluetooth kapcsolattal továbbít előre kiválasztott 
adatokat. Induláskor a rendszer tele- 
pítéséhez le kell tölteni egy mobil 
applikációt, amelynek segítségével 
kiválaszthatják a sportolók vagy a 
vezetőedző, hogy a csapat számára 
melyik adatsort kívánják beállítani a 
kabátjukba helyezett kijelzőre. A külön- 
böző feladatokat ellátó csapattagok 
(kormányos, navigátor stb.) számára 
ráadásul különböző adatokat tud az 
edző vagy a csapatkapitány beállítani, 
így mindenki a számára legfontosabb 
adatsorhoz fér hozzá folyamatosan. 
A telepítést és beállítást követően már sem az 
applikációra, sem a mobiltelefonra nincs szükség, 
a kijelző automatikusan csatlakozik az OBU-hoz, 
és automatikusan szolgáltatja a verseny során az 
adatokat. Az 5.4" méretű kijelző széles betekintési 
szöggel rendelkezik, és az UV-védelemmel ellátott, 
csillanásmentes felületnek köszönhetően erős nap- 
fényben is jól látható, ráadásul kényelmes, hajlé- 
kony kivitelben került beépítésre a kabátba. 
Fenntarthatóság, digitális megoldások, sokéves 
termékfejlesztés és különleges gyártástechnológia: 
minden egyes cipzár, zseb és kapucnimegoldás 
egyedi kialakítású. A tervezéskor fontos szempont 
volt, hogy a ruházat ne csak minőségi legyen, de 
formabontó, különleges dizájnnal is rendelkezzen, 
azaz a ruha ne csupán a profi vitorlázók számára 
legyen praktikus és vonzó, hanem verseny előtt és 
után igényes outfitként 
is működjön, akár a 
hobbisportolók számá- 
ra is. 
A 878 márkanév tisz- 
telgés Közép-Európa 
egyik legnagyobb 
ruházati innovátora, 
Goldberger Leó előtt, 
akinek inspiráló életútja 
1878-ban kezdődött. 
A 878 nem egy klasszi- 
sr kus divatbrand. Sokkal 
inkább egy fashion-tech 
/ innovation brand, 
amely mögött többéves 
fejlesztési munka és 
komoly szakértői csapat 
áll. Egy magas színvo- 
nalú ruházati márka, 
amely távlati/hosszú 
távú gondolkodásra, 
tervezésre és techno- 
lógiára épül. 
A vitorlásruhák Székes- 
fehérváron készülnek 

a vállalat saját, Európa legmodernebb gépeivel fel- 
szerelt gyárában. A társaság kiemelten törekszik a 
fenntarthatóságra. A ruhák elkészítéséhez kizárólag 
vegyszermentes és környezetbarát anyagokat 
használnak fel és fejlesztenek, emellett minimali- 
zálják a vízhasználatot. Társadalmi szerepvállalá- 
suk keretében a nyereség egy részét a víz és az 
óceán tisztítására irányuló kezdeményezésekre 
fordítják majd. Teljesen digitalizált és számítógép- 
pel vezérelt gyártási kapacitásaiknak köszönhetően 
hulladékmentes vállalatként működnek, a DHL 
GoGreen partnereiként pedig környezetkímélő 
módon juttatják el termékeiket a vásárlókhoz. 

